google/wiki40b huggingface dataset:
Yuri Landman

Biografi

I 2012 skrev han sammen med Bart Hopkin bok Nice Noise. I 2017 bygde han en lydinstallasjon for iii] i Haag i Nederland. På invitasjon av Harman Kardon bygget han en 24-strengers sonometer med J.Views i 2018.
Organisasjonene MIM (Phoenix), WORM, Muziekgebouw aan 't IJ. Extrapool (Nijmegen), De Toonzaal (Den Bosch), Matrix (Leuven), Can Vicente del Amo (Ibiza), MOTA (Ljubljana), Radiona (Zagreb), St James Cavalier (Malta), Sonoscopia (Porto), Liebig 12 (Berlin), Conservatoire TPM (Toulon), TAMK (Tampere), og Maajaam (Otepaa, Estland) har egne samlinger av verktøy for utdanning og forskning.
Han underviser regelmessig i ulike akademier som TAMK, Aalto Universitet, FH Joanneum (Graz), AvP (Leeuwarden), Hochschule für Musik Detmold og har forelest for Royal Academy of Music, Universitetet i Salford, Universitetet i Bradford Universitetet i Nantes, Universitetet i Gent, PXL, Zürich Kunsthøgskole, UvA (Amsterdam), Codarts (Rotterdam), TPM konservatorium, Design Academy Eindhoven, Escuela Massana (Barcelona) og andre.
Jörn Donner

Bakgrunn

Donners slekt er fra Tyskland, hans forfedre kom fra Lübeck der de var håndverkere. Jörn er yngste sønn til filologen og etnografen Kai Donner og Margareta (Greta) von Bonsdorff og bror til Joakim Donner. Donners morfar var friherren Hjalmar Gabriel von Bonsdorff og hans morbror var Per von Bonsdorff. Familien Bonsdorff kom fra Tyskland og en gren ble adlet i 1868. Jörn Donner ble født på Boijes privatsjukhus ved Bulevarden i Helsingfors. Hans amme og barnepike var Signe Sjöblom. Han bodde også med ekteparet Sjöblom ute i Bromarv da ingen fra den egne familien var på plass. Birger Sjöblom lærte ham å fiske og Donner har siden barndommen et stort intresse for fiske.
Donner vokste opp i et svenskspråklig hjem som ett av fem søskrn. Hans far døde da han var to år og moren da han var i 20-årsalderen etter å ha vært syk i flere år. Barndommen var tospråklig der svensk ble talt i hjemmet og på skolean. Finsk talte han i  hverdagen, på familiens gård talte tjenstefolket finsk med Donner. Innen familien vekslet man problemfritt mellom språkene.Donner har sagt at han ser seg som en svenskspråklig finne, ikke en finlandssvensk.

Karriere

Jörn Donner har arbeidet i lange perioder i Sverige, og har der vært blant annet direktør for Svenska Filminstitutet (SFI) i årene 1978 til 1982. I 1979 var han jurymedlem for den 29. filmfestivalen i Berlin. Ifølge den daværende styrelederen ved SFI, Per Ahlmark, ble Donner avskjediget fra SFI da han gjentatte ganger skal ha uttalt seg krenkende og nedverdigende om flere ledende svenske filmfolk, som Bo Widerberg, Vilgot Sjöman og Roy Andersson. Ifølge Ahlmark skal Donner blant annet ha omtalt disse som «syke i hodet», «gale» og «udugelige».
Internasjonalt har Jörn Donner blitt mest kjent som produsent for Ingmar Bergmans film Fanny og Alexander (Fanny och Alexander, 1982). I 1984 vant filmen totalt fire Oscar-priser, blant annet for beste fremmedspråklige film, noe som gjorde Donner til den eneste finnen som har vunnet en Oscar. Han ble tildelt Finlandia-prisen i 1985 for sin roman Far og sønn (Far och son).
Donner har vært tilknyttet både  og Svenska folkpartiet, Finlands sosialdemokratiske parti og Demokratiska Förbundet för Finlands Folk, og har til ulike tider vært valgt inn som representant i Finlands riksdag for Svenske folkpartiet (1987–1995, 2007, 2013–) og i Europaparlamentet for Finlands sosialdemokratiske parti 1996–1999. I 2007 kom han inn i Riksdagen i valgperioden da Eva Biaudet trakk seg fra vervet for å tiltre et verv ved OSSE.
I 2002 fikk Jörn Donner Tollanderska priset av Svenska litteratursällskapet i Finland, i 2004 Svenska Akademiens Finlandspris, og i 2008 fikk at Svenska Akademiens literaturpris Axel Hirschs pris
Donner har hatt både prostatakreft og lungekreft.
Nicolas Flamel

Nicolas Flamel (født 1330 i Pontoise, død 1413 (eller 1419) i Paris) var en fransk alkymist som levde på 1300- og 1400-tallet. Huset han bodde i, står i Paris den dag i dag, 51 rue de Montmorency (3. arrondissement), og ble bygd i 1407.
Flamel sies å ha vært den mest talentfulle europeiske alkymist gjennom tidene. Det er sagt at han nådde begge de to magiske målene i alkymi, som var hovedmålet i hans fag: han klarte å lage de vises stein, og både han og hans kone Perenelle oppnådde udødelighet. 
Flamel er antatt å ha fått en mystisk bok av en fremmed, skrevet av en person fra oldtiden kalt Abraham Jøden. Boken var full av kabbaliske ord på gresk og hebraisk. Flamel gjorde det til sitt livsverk å forstå teksten og disse tapte hemmeligheter. Han dro til universiteter i Andalucía for å rådspørre jødiske og muslimske autoriteter. I Spania møtte han en mystisk mester som lærte han å forstå manuskriptet. Det gikk rykter om at «Mesteren» var en adept, eller en vismann, som hadde studert den samme lære som de tre vise menn i bibelen. Adeptens navn var Mester Canches, og han studerte medisin og var på vei til Paris. Men på veien ble han syk og døde. Flamel gravla Mester Canches i Orléans, og lærte å oversette boken. Dette lærte Flamel de grunnleggende hemmelighetene om hvordan å utføre Magnum Opus og formularen for forandring av et grunnmetall til gull, og til å fremsille et livseliksir. 
Etter hjemkomsten fra Spania kunne Flamel bli rik. Kunnskapen han tilegnet seg på veien, gjorde han til en mester i alkymi. Flamel ble en donator som utstyrte sykehus og kirker med utbytte av sitt alkymiske arbeid. Han fikk kompliserte alkymiske symboler skrevet på en gravsten, som sto i De hellige uskyldiges kirke i Paris, men den står nå i Musèe de Cluny. Hans grav derimot, er tom. Noen mener den ble tømt av folk som søkte alkymistens hemmeligheter, mens andre mener han oppnådde sitt mål om udødelighet.
Fridlevstad

Fridlevstad er et tettsted i Karlskrona kommune i Blekinge län i Sverige, omtrent 5 kilometer vest for Rödeby. I 2010 hadde tettstedet 713 innbyggere.
Draupne

Draupne (Draupnir, Drypner) er i den norrøne mytologien ringen til Odin. Ringen er smidd av dvergen Sindre og hans bror Brokk. Hver niende natt drypper den åtte like praktfulle ringer.
Den ble gitt som én av tre gaver til gudene den gangen Loke hadde veddet hodet sitt på at Sindre ikke greide å smi like prektige gaver som han hadde. Loke hadde klippet av håret til Siv, Tors kone, og for å bøte på dette hadde han fått sønnene til mestersmeden Ivalde og fått dem til å lage tre gaver. Lokes gaver var magisk gullhår til Siv (og Tor), båten Skibladner til Frøy og spydet Gungne til Odin. Sindre og Brokk lagde Draupne til Odin, grisen Gyllenbuste til Frøy og hammeren Mjølner til Tor, og med disse gavene vant de veddemålet.
I Gylfaginning kan vi lese om Balders død. Under Balders bålferd la Odin Draupne på bålet. Hermod dro til Hel for å hente Balder tilbake, og da han dro tilbake for å undersøke om alt og alle i hele verden sørget over Balder, tok han Draupne med seg tilbake, og ga den til Odin.
I Skirnesmål tilbyr Skirne (Frøys tjener) Draupne til Gerd Gymesdatter for å få Gerd til å gifte seg med Frøy.
Da byr jeg deg ringen

som på bål ble lagt

med Odins unge sønn;

åtte jevntunge

drypper av den,

hver niende natt.
Frøy hadde sett Gerd, og hadde stor hjertesorg fordi han trodde han ikke kunne få henne. Skirne får Gerd til slutt til å gi Frøy «noen ømme favntak»...
Barre heter

som vi begge vet,

en lun og stille lund;

der vil Gerd unne ham

ømme favntak

når ni netter er gått
Draupne er også navnet på en dverg som nevnes i Voluspå (Volvens fortelling om fortid og framtid).
Gregor IV

Gregor IV (født i Roma, død 25. januar 844 i Roma) var pave fra slutten av år 827 til sin død 25. januar 844.

Bakgrunn

Gregor var av fornem romersk byrd, og sønn av en mann ved navn Johannes. Innen han ble pave var han kardinalprest av Sankt Markuskirken, som han lot smykke med mosaikker. Pave Paschalis I presteviet ham for hans fromhet.

Pave

Da han i 827 ble valgt til pave ville han først ikke akseptere utnevnelsen, for han anså seg selv som uverdig. Pavevalget kan ses som ett av de første der den sekulære romerske adel hadde reell makt ved valget av pave, noe som skulle fortsette en lang tid fremover. 
Gregors stod i begynnelsen av sitt pontifikat i sterkt avhengighetsforhold til den frankiske kongemakt og opptrådte senere på foranstaltning av kong Lothar I, men uten framgang, som megler mellom keiser Ludvig den fromme og hans sønner. Konflikten oppstod først og fremst ved det at Ludvig forsøkte å tilerkjenne Karl herskermakten over Pippins område Aquitania; dette førte i 833 til at de tre eldste sønnene gjorde opprør. Pave Gregor reiste over Alpene og forsøkte forgjeves å få i stand en minnelig løsning. Til slutt stod partenes hærer i slutten av juli 833 dagelang oppstilt overfior hverandre på Rothfeld ved Colmar, men uten at det kom til kamp. Pave Gregor IV førte keiseren ut av sin hærs leir for å forhandle med sønnene, som på sin side imidlertid samtidig lyktes med å vinne over den ene etter andre av keiserens støttespillere over til sitt parti. Lothar I, Ludvigs eldste sønn, klarte å vinne over paven selv. Ludvig ble avsatt, og paven skjønte til slutt at han var blitt misbrukt som en marionett.
Gregor utnevnte Ansgar til erkebiskop i 832 og pavelig legat i det nordlige og det østlige Europa. Erkebiskop Ansgar dro så til Skandinavia, og dette representerte begynnelsen av romerske misjonsfremstør i de nordiske land. (Ansgar virket i Danmark og i Sverige; han kom aldri til Norge.) 
Han sendte palliet til erkebiskopssetene i Salzburg, Canterbury og Grado. For å blidgjøre  Ludvig utdannet han prester i musikk i Roma. Pave Gregor utferdiget en bestemmelse til Ludvig om å feire Alle helgens dag i hele riket.
Pave Gregor ble begravd i Peterskirken.
Norgesmesterskapet på ski 1934

Hovedlandsrennet (NM) på ski 1934 ble arrangert i Porsgrunn fra 7. til 12. mars 1934. Bare menn deltok.
Duks

Duks (fra latin dux, «leder») er en eldre betegnelse for den beste eleven i en klasse. Det tilsvarende uttrykket, for den dårligste eleven er det foreldete fuks.
Cristhippopsis

Utseende

Agapanthiini er langstrakte, middelsstore, brune eller grå trebukker med lange, tynne antenner. Pronotum er sylindrisk, dekkvingene gjerne litt avsmalnende bakover.

Utbredelse

Arten er bare kjent fra Kamerun.
In the Beginning (Circa 1960)

Original LP

Alle vokaler av Tony Sheridan hvis ikke annet står.
Procallimus

Utseende

Middelsstore, metallisk fargede trebukker, vanligvis med rødt pronotum.  Dekkvingene er nesten parallellsidige og forholdsvis myke, fint hårete. Antennene er tynne, vanligvis omtrent så lange som kroppen hos hannene og betydelig kortere hos hunnene.

Utbredelse

Slekten er utbredt i det sørøstlige Europa og Vest-Asia, østover til Iran.
Alarmprisen 2003

Alarmprisen 2003 ble delt ut på Samfundet i Trondheim lørdag 15. februar 2003. For første gang samarbeidet Alarmprisen med by:Larm som ble arrangert i Trondheim den samme helgen. Satyricon vant to priser i klassene metall og årets låt mens Ephemera ble tildelt Alarmjuryens spesialpris, en pris som var på 100 000 kroner.
Det ble delt ut seks sjangerbestemte priser og fire tilleggspriser. Ny pris av året var prisen for årets video, mens klassen house/techno var blitt byttet ut med klassen elektronika. Konferansierer under utdelingen var Kristin Winsents og Rune Nilson og utdelingen ble overført direkte på NRKs nettsider, NRK P3 og diverse studentradioer. NRK1 sendte dessuten en redigert utgave av utdelingen på Lydverket den påfølgende uken.
Høylandteppet

Høylandteppet er et brodert veggteppe fra Høylandet kirke i Nord-Trøndelag. Teppet stammer fra 1100- eller 1200-tallet. Det er en refil, et smalt, langt veggtekstil med bildefremstillinger. I dag måler teppet rundt 2 meter, men tidligere var det lengre. Det er nå på NTNU Vitenskapsmuseet i Trondheim, mens det finnes en kopi i Høylandet kirke.
Høylandteppet har en bunn av rødt ullstoff og figurer kantet med hvitt lingarn i konturting, fylt ut dels med blått, gult og grønt ullgarn og dels med lingarn i ulike smøygmønstre. Bildene viser scener fra historien om hellige tre konger: Kongene som rir til Betlehem, overrekking av gaver til Jesusbarnet og drømmen til kongene. Teppet er etter alt å dømme et profesjonelt atelierarbeid, kanskje utført på grunnlag av engelske forbilder.
Nordgard Hågå

Nordre Hågå gård eller Nordgard Hågå er en gård i Sødorp i Nord-Fron, Gudbrandsdalen.

Historie

De første skriftlige henvisninger til gården Hågå (betydning: Hage) er fra 1318. I tiden fram mot reformasjonen var Hågå underlagt erkebiskopen i Nidaros, deretter ble den krongods før bonden ble selveier på begynnelsen av 1700-tallet.
Gårdens har tilnavnet Per Gynt-Gården. Gården skal ha vært eid av en familie ved navn Günth eller Günther på 1500-tallet, og lokale sagn plasserer den faktiske eller legedariske Per Gynt på denne gården. Henrik Ibsens Peer Gynt tar delvis utgangspunkt i dette sagnet.
Christian Mikkel Dobloug overtok gården i 2001 og driver den som hotell, restaurant og konferansesenter.
Næringspyramide

Næringspyramider viser hvor mye energi hvert av leddene i en næringskjede representerer. Selve idéen om en næringspyramide følger av arbeidene til G. Evelyn Hutchinson og Raymond Lindeman (1942).
I et økosystem går det en strøm av energi som avtar jo høyere opp i en næringskjede eller næringsnettet man kommer i de trofiske nivåene. Næringspyramiden forteller om hvordan energi fra de organismene på lavere nivåer i næringskjeden tapes etter hvert som man kommer høyere opp i pyramiden. Produsentene (alger og planter) vil altså inneha en større mengde energi enn de forskjellige konsumentene på høyere nivåer.
På bunnen av pyramiden befinner produsentene seg. Dette er typisk alger og planter som utnytter solenergien (gjennom fotosyntese) og næringsstoffene i jordsmonnet til å skaffe seg energi. Produsentene utgjør derfor 100 prosent av energien i næringspyramiden. På det neste trofiske nivået befinner primærkonsumentene seg. Dette er i de fleste tilfeller planteetere (herbivorer) av alle slag (fra planteetende larver til elefanter), men også altetere (omnivorer, for eksempel svinedyr) og kjøttetere (karnivorer, for eksempel bæretende bjørner og indirekte også hundedyr og mange andre) ernærer seg fra dette nivået. Primærkonsumentene utgjør typisk cirka 10 prosent av energien i pyramiden. Over primærkonsumentene står sekundærkonsumentene, tertiærkonsumentene og toppkonsumentene. Sekundærkonsumenter er i hovedsak kjøttetere (karnivorer) som ernærer seg av å ete primærkonsumenter. De utgjør typisk cirka 1 prosent av energien i pyramiden. Tertiærkonsumenter er også i hovedsak kjøttetere. Disse ernærer seg i hovedsak av å ete både primærkonsumenter og sekundærkonsumenter. Tertiærkonsumentene utgjør typisk cirka 0,1 prosent av energien i pyramiden og består stort sett av små og mellomstore rovdyr (predatorer). Helt på topp i pyramiden står de absolutte toppkonsumentene, et nivå som stort sett består av de største rovpattedyrene, som mangler naturlige fiender. Dette er dyr som spermhval, spekkhogger, hvithai, tiger, løve, puma, ulv, kongeørn, saltvannskrokodille, anakonda osv. Toppkonsumentene utgjør typisk kun cirka 0,01 prosent av energien i pyramiden.
Når produsenter og konsumenter dør, vil nedbrytere (dekomponenter) omdanne de døde eller råtnende organismene til utnyttbare næringsstoffer i jorden, som nye produsenter kan utnyttet. Nedbrytere er heterotrofe organismer som produserer biomasse fra uorganiske forbindelser. Dette er typisk bakterier, sopp og andre mikroorganismer. De eter det ingen andre vil spise, men ingen eter det nedbryterne har spist.
Gorran

Bevegelsen for forandring (kurdisk: Bizutnaway Gorran ڕه‌وتی گۆڕان) eller Lista for forandring (kurdisk: Listy Gorran), kurdisk politisk bevegelse i Irak.
Gorran ble dannet i 2008 som en protestbevegelse mot det som ble karakterisert som det korrupte styresettet til koalisjonspartnerne i den kurdiske regionen,Kurdistans demokratiske parti og Kurdistans patriotiske union (PUK). Gorran har særlig hentet aktivister og velgere fra PUK, som er partiet til Iraks president Jalal Talabani. Initiativtakeren til Gorran var Talabanis mangeårige nestkommanderende Nawshirwan Mustafa.
Ved lokalvalgene i irakisk Kurdistan i 2009 fikk Gorran over 50% av stemmene i provinsen Suleimania, inkludert storbyen Suleimania som har vært PUKs sterkeste bastion. I den kurdiske regionen som helhet fikk Gorran nesten 24% av stemmene og 25 (av 111) representanter i det regionale parlamentet i Arbil. Gorran ble dermed det klart største opposisjonspartiet.
Ved valgene på Irakisk nasjonalforsamling i 2010 fikk Gorran 8 representanter i Bagdad, de fleste fra provinsen Suleimania, men også to fra Arbil. Gorran fikk ingen representanter i provinsen Dahuk som er dominert av KDP, og ble utklasset av PUK i den omstridte byen Kirkuk.
I Bagdad har Gorran deltatt i den kurdiske blokken, som også omfatter PUK, KDP og to kurdiske islamistpartier, men trakk seg fra dette samarbeidet i november 2010. Gorran har derfor ingen ministre i den nye irakiske regjeringen.
Glåmdal Fotballkrets

Glåmdal Fotballkrets (stiftet 1. februar 1920) er en tidligere krets i Norges Fotballforbund.
Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets 5. desember 1987.
Stenocoptoeme

Utbredelse

Slekten er kjent fra Elfenbeinskysten, Ghana og Kamerun.
Bard College

Bard College er et privat universitet i byen Annandale-on-Hudson i delstaten New York, USA. Det er et liberal arts-college, med en selektiv opptakspraksis.
Det ble grunnlagt i 1869 av John Bard, under navnet St. Stephens College. Det var da tilknyttet den episkopale kirke i New York. På 1930-tallet var det liberale universitetet et tilfluktssted for europeiske intellektuelle, blant dem Hannah Arendt, Stefan Hirsch og filosofen Heinrich Blücher.
Bard gir eksamener helt opp til doktorgrad (Ph.D), og har drøye 2 000 studenter. Skolepengene (2006) er på US$ 34 080, som er høyt i amerikansk sammenheng. Internatprisen er $ 10 000, som også ligger i det øvre sjiktet.
Det amerikanske bandet Steely Dan ble dannet av to studenter ved Bard College.

Rangeringer

U.S. News & World Report rangerte Bard College som nummer 45 blant liberal arts-collegene i USA i 2015, Forbes plasserte det på 125.-plass blant alle colleger i USA, mens Washington Monthly rangerte det som nr. 212 av amerikanske liberal arts-colleger i 2014.
Bard College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Magnus Bernhardsen

Målsak

Då han var leder i Norsk Målungdom, profilerte Magnus Bernhardsen kampanjene «Ta flagget tilbake frå nazistane» (1998) og «Stogg urbanismen» (1999). Høsten 2000 tok han over etter Vidar Lund som organisasjonssekretær i Noregs Mållag sentralt.

Annet

Bernhardsen er svært aktiv Vålerenga-supporter, og er medlem av hovedstyret i Klanen (2006-).
I 1995 skrev han heftet Biji Kurdistan (utgitt av Raud Ungdom, ISBN 82-992848-6-4) sammen med Lars Julin etter en reportasjereise i Kurdistan.
Rikon im Tösstal

Rikon im Tösstal er en landsby som ligger i kommunen Zell i kantonen Zürich i Sveits.
Byen hadde et folketall på 1 364 i 2008.
Dodechaeriesthes

Utseende

En middelsstor, brun trebukk. Antennene er betydelig lengre enn kroppen. Pronotum er tønneformet, betydelig bredere enn langt. Dekkvingene er jevnbrede.

Levevis

Som de fleste andre trebukker borer larvene i ved.

Utbredelse

Arten er bare kjent fra Somalia.
Ashley

Kjente personer med navnet

Personene i listene er ordnet kronologisk etter fødselsår.
Mihai Pintilii

Landslaget

Han ble tatt ut i Romanias EM-tropp til EM i Frankrike 2016.
Caner Erkin

Landslaget

Han ble tatt ut i Tyrkias EM-tropp til EM i Frankrike 2016.
Krapinamennesket

Krapinamennesket er en gruppe av neandertalere (Homo neanderthalensis) hvis levninger ble oppdaget i år 1899 i Krapina i Kroatia (daværende Østerrike-Ungarn). Funnstedet utenfor Krapina er et av de større funnsteder av neandertalmennesker i Europa.

Oppdagelse og utgravninger

Krapinamennesket ble oppdaget den 23. oktober 1899 av den kroatiske paleontologen Dragutin Gorjanović-Kramberger. Funnstedet var Hušnjakhøyden i nærheten av Krapina dit Gorjanović-Kramberger var reist etter henvendelse fra presten Dominik Antolković som tidligere hadde funnet tenner og beinrester på stedet. Under de seks år (1899–1905) utgravningene pågikk fant man cirka 900 fossile beinrester tilhørende titalls individer av begge kjønn og i aldrene 2–40 år. Utover dette ble det funnet verktøy fra eldre steinalder samt fossil fra blant annet bjørn, ulv og hjortedyr. De eldste funnene av Krapinamennesket ansees å være 125 000 år gamle.

Neandertalmuseet i Krapina

I 1969 ble Evolusjonsmuseet og funnplassen for det forhistoriske mennesken i Hušnjak (Muzej evolucije i nalazište pračovjeka Hušnjakovo) etablert i Krapina. I 2010 ble det innviet et nytt museumsbygg ved funnstedet på Hušnjakhøyden og det tidligere evolusjonsmuseet byttet da navn til Krapinaneandertalmuseet (Muzej krapinskih neandertalaca). I det nye museumsbygget presenteres blant annet neandertalernes liv og kultur.
St. Vitus-katedralen (Praha)

Størrelsen

Den mektige treskipete kirken er 124 meter lang, 33 meter høy og 60 meter bred i tverrskipet. Hovedtårnet rager 99 meter opp og gir et overveldende utsyn over Praha.
Ailech

Ailech var et historisk kongedømme i Irland, kontrollert av klanen Cenél nEógain. Denne artikkelen omhandler både kongedømmet og klanen.
Klanen Cenél nEógain tilhørte dynastiet Uí Néill, og regnet seg som etterkommere av Niall Noigíallach gjennom dennes sønn Eogan. Cenél nEógain rivaliserte med den beslektede klanen Cenél Conaill om herredømmet i den nordvestlige delen av Irland, et område ofte omtalt som det nordlige Uí Néill. I utgangspunktet var Cenél Conaill den mektigste, noe som varte ved til midten av 600-tallet. Etter en lengre kamp overtok Cenél nEógain som den dominerende klanen etter 789.
Kongeriket Ailech, som var kjerneområdet for Cenél nEógain, tilsvarte i utstrekning dagens grevskap Tyrone, og mindre deler av grevskapene  Londonderry , Donegal , Fermanagh , Monaghan og Armagh. Det var også kjent under navnet Tír Eógain, som er opphav til navnet Tyrone. 
Fra 800-tallet hadde Cenél nEógain i realiteten også kontroll over kongedømmet Oriel, og dermed også  klosteret Armagh som var et kirkelig maktsentrum. 
Fra siste halvdel av 700-tallet og fram til Brian Boru i 1002 vekslet tittelen konge av Tara eller overkonge av Irland mellom Cenél nEógain i det nordlige Uí Néill og Clann Cholmain i det sørlige Uí Néill (Míde).
NORLOGBAT

NORLOGBAT var et norsk styrkebidrag til UNPROFOR, FN-styrken i det tidligere Jugoslavia. Avdelingen var en logistikkbataljon med hovedkvarter på den tidligere jugoslaviske flybasen på utsiden av Tuzla i det nordøstlige Bosnia, Tuzla Airbase.
Bataljonen besto høsten 1995 av: Stabskompani, Trenkompani, Ingeniørtropp, Sanitetskompani, Vakt og eskortekompani, og Bataljonstab. Totalt en styrke på ca. 1000 menn og kvinner.
Bataljonens oppgaver var å gi logistikk støtte til FN avdelinger som var forlagt i nordøstre Bosnia, drive veireparasjoner, holde veiene fri for snø om vinteren og drive begrenset mine- og eksplosivrydding, avhengig av egen avdelings operasjoner og behov.
Etter undertegningen av fredsavtalen i Dayton (Daytonavtalen) den 21. november 1995, konverterte bataljonen fra FN til IFOR den 20. desember 1995. En del av omorganiseringen var at det ble opprettet et teknisk kompani som ny enhet under bataljonen. Bataljonen flyttet i januar 1996 fra Tuzla Airbase som ble overtatt av amerikanske styrker, til bosnisk-serbisk område, ved byen Modrica; nordøst i Bosnia, der den var forlagt inntil den ble nedlagt i desember 1996. Bataljonen inngikk i Den nordisk-polske brigaden som igjen inngikk i den amerikanske 1. panserdivisjon, kalt «Old Ironside».
Sirius (album)

Omslaget

Omslaget til Sirius viser Moya Brennan sammen resten av Clannad i deres hjemby Gaoth Dobhair. Siden albumet ble gitt ut har bildet bli sett på som et slags ikon for bandet.